एशियाई लोग

एशियाई लोग वे लोग हैं, जो एशिया महाद्वीप के किसी हिस्से से सम्बंध रखते हैं। विश्व के लगभग साठ फ़ीसदीलोग एशिया में रहते हैं।

जनसंख्या सांख्यिकी 

एशिया में मानव विकास सूचकांक के आधार पर सबसे विकसित क्षेत्र पूर्वी एशिया है। वहाँ बेहतर स्वच्छता, शिक्षा और आय के आधार पर, पिछले 40 वर्षों में औसत मानव विकास सूचकांक की दरें दोगुनी हो गई है। 1970 के बाद से मानव विकास सूचकांक में दुनिया का दूसरा सबसे बड़ा सुधार चीन में देखा गया है। चीन की प्रति व्यक्ति आय पिछले चार दशकों में कई गुना बढ़ गई है और इस अवधि के दौरान उसने कई दसियों करोड़ों लोगों को गरीबी से बाहर निकाला है। हालांकि, स्कूलों में नामांकन और जीवन प्रत्याशा दर में सुधार के मामले में चीन इस क्षेत्र में सर्वश्रेष्ठ विकसित देशों में से नहीं है।  

दक्षिण एशिया में नेपाल 1970 के दशक के बाद से दुनिया में सबसे तेजी से बढ़ने वाला देश रहा है, खासकर कल्याण और शिक्षा के विकास के मामले में। 1970 की तुलना में इसकी वर्तमान जीवन प्रत्याशा दर 25 वर्ष अधिक है। नेपाल में स्कूल जाने की उम्र वाले हर पाँच में से चार बच्चे अब प्राथमिक स्कूलों में जाते हैं। यह आँकड़ा  40 साल पहले पांच लोगों में से एक था।  भारत में भी 1990 से 2015 में 50% की बढ़ोतरी देखने को मिली है। भारत की साक्षरता दर मालदीव और श्रीलंका के बाद सबसे अधिक है, किंतु जीवन प्रत्याश दर बांग्लादेश से कम है। 

इस महाद्वीप में विकास काफ़ी आसमान रूप से हुआ है। जहाँ कुछ राष्ट्र विकसित श्रेणी में आते हैं, वहीं कुछ इस मामले में दुनिया के सबसे पिछड़े देशों में आते हैं। उदाहरण के तौर पर, मानव विकास सूचकांक के आधार पर जापान और दक्षिण कोरिया विश्व रैंकिंग में क्रमशः 11 वें और 12 वें स्थान पर हैं, जो कि एशिया में सर्वोत्तम है। ये देश उच्चतम मानव विकास की श्रेणी में आते हैं। इनके बाद, हांग कांग को 21 वां और सिंगापुर को 27 वां स्थान मिला है। अफगानिस्तान 169 देशों में से 155 वें स्थान पर है, जो एशियाई देशों में सबसे कम है।

दूसरे देशों का दावा 
एशियाई शब्द का प्रयोग जगह-जगह के हिसाब से अलग तात्पर्य रखता है।  

  यूके, अंग्रेज़ी-भाषी अफ्रीका (विशेष रूप से पूर्वी अफ्रीका) और कैरिबियन में "एशियाई" शब्द आम तौर पर दक्षिण एशियाई मूल के साथ जुड़ा हुआ है।  
  दक्षिण अफ्रीका में, पूरे महाद्वीप के लोगों के लिए एशियाई शब्द का उपयोग किया जाता है। आधिकारिक दस्तावेज "भारतीय" नाम को दक्षिण और पूर्व-एशियाई मानते हैं, क्योंकि दक्षिण अफ्रीका में बड़ी संख्या में भारतीय हैं। 
  संयुक्त राज्य अमेरिका और कनाडा में एशियाई शब्द का प्रयोग मूल रूप से पूर्वी और दक्षिण-पूर्वी एशिया से ताल्लुक़ रखने वाले लोगों के लिए किया जाता है।

संदर्भ 

नस्ल